laion/Wikipedia-Exotic huggingface dataset:
משולם בן משה מבדרש

רבי משולם מבדרש (~דתתק"כ, 1160 – דתתקצ"ח, 1238) היה מגדולי רבני פרובאנס בתחילת המאה ה-13, ומחבר 'ספר ההשלמה'. רבי משולם נולד בלוניל בין השנים 1160- 1170. אביו רבי משה בן רבי יהודה היה מחכמי לוניל ומחביריו של הרז"ה, והיה חתן רבי משולם בן יעקב מלוניל. אביו היה רבו. רוב ימיו גר בבדרש בה הקים ישיבה שמשכה תלמידים ממרחק. תיאור מפורט של הנעשה בישיבה נרשם בידי תלמידו רבי יצחק בן ידעיה. חיבורו, ספר ההשלמה, נועד להשלים את דברי הרי"ף ולדון בדבריו, ועל שמו נקרא בעל ההשלמה. חיבר גם השגות על המשנה תורה לרמב"ם. היה מעורב בפולמוסים על חיבורי הרמב"ם ועל נשיא ברצלונה רבי אברהם אבן חסדאי, והגן עליהם מפני תוקפיהם. גם יצא נגד הקבלה שהתחדשה בימיו וכתב עליה שהיא מינות וכפירה, ושרף ספרי קבלה. הוא נפטר בשנת 1238. חיבורו על הרי"ף למסכת יבמות נדפסו לצד הגמרא בש"ס וילנה תחת השם 'תוספות חד מקמאי', כיוון שהמדפיסים לא ידעו שזהו ספר ההשלמה, ושהוא מוסב על הרי"ף ולא על הגמרא. רבי יעקב בן אליהו די לאטיש היה חתנו ותלמידו, והוא אביו של רבי יצחק די לאטיש. היה דודו ורבו של רבי מאיר בן שמעון המעילי, שמרבה להביא דבריו. היה דודו ורבו של רבי שלמה בן משה מבדרש, ודרכו הוא מאבותיו של רבי מנחם המאירי. ישראל מ. תא-שמע, רבי זרחיה הלוי - בעל המאור ובני חוגו, עמ' 168 - 172 יהושע הורביץ, "ההשלמה" על הרי"ף למסכת ראש־השנה, הצופה, 26 בדצמבר 1965 שלם יהלום, ‏'יסוד המעלה', החכם הגדול ר' משלם: לשאלת הזיקה בין חידושי הרמב"ן וספר ההשלמה', מדעי היהדות, 45 (תשס"ח), עמ' 95-69, באתר Academia.edu ספר ההשלמה - ברכות, בעריכת משה יהודה הכהן בלוי, תשכ"ד, באתר היברובוקס ההשלמה למסכת שבת ההשלמה למסכת עירובין ההשלמה למסכת פסחים ההשלמה למסכת פסחים ויומא ההשלמה למסכת סוכה ההשלמה למסכת ביצה ההשלמה למסכת ברכות תענית ומגילה ההשלמה למסכת מועד קטן ההשלמה למסכת יבמות - נדפס בש"ס וילנא בשם תוספות חד מקמאי ההשלמה לסדר נזיקין ההשלמה למסכת חולין משולם בן משה מבדריש, דף שער בספרייה הלאומית אוצר הפירושים על מסכת הוריות עמ' יד מכתבו נמצא במלחמת מצווה לרבי מאיר בן שמעון המעילי. הרב יהודה לובעצקי, בדקי בתים, פריס תרנו, עמ' II; הרב אברהם חפוטא, ספר ההשלמה עם ביאור ראשית ההשלמה, יבמות, עמ' 3-6.
מטריורינכוס

מטריורינכוס (שם מדעי: Metriorhynchus; משמעות השם: "חוטם בינוני") הוא סוג של זוחל נכחד מקבוצת דמויי תנינאים שחי בים בתור היורה לפני 155–167 מיליון שנה. נמצאו שני מינים שלו. המאובנים נמצאו בגרמניה, צרפת ובריטניה. מאובנים נוספים נמצאו באמריקה הדרומית ולא ברור אם הם שייכים לסוג זה. יצור זה הגיע לאורך 3 מטרים והיה בעל מבנה גוף צר ומותאם למים יותר מהתנינים הקיימים. היו לו סנפירי חזה וסנפירי שת ארוכים וזנב בעל אונות. מבנה זה עזר לו לנוע במהירות במים אך עשה את גופו פגיע יותר לטורפים ענקיים. ליצור היו בלוטות מלח מפותחות, איתם הוא יכל לשתות מי-ים בלי להתייבש. ליצור הייתה לסת צרה שדמתה ללסת הגביאל ובה שיניים חדות אך קטנות. מבנה הלסת עזר לו לנוע במהירות במרדף אחרי דגים ודיונונים אך עדיין היה חזק מספיק לפצח קונכיות של רכיכות ים כמו אמוניטים. הוא גיוון גם בנבלות, בזוחלי ים קטנים ממנו ואפילו בפטרוזאורים מנמיכי עוף. זוחל ימי זה מופיע בסדרה מפלצות ים שם הוא מוצג עם הכריש היבודוס כטורף של הדג הענקי לידסיכתיס. מדיה וקבצים בנושא מטריורינכוס בוויקישיתוף
מעבר אנארי

מעבר אַנארי (באנגלית: Anare Pass) הוא מעבר הרים רחב, מכוסה קרח, באנטארקטיקה. המעבר הוא הנקודה הגבוהה ביותר של הקרחונים בצידם הצפוני של הרי אנארי, והוא מפריד בין הרי אנייר להרי האדמירליות. גובהו של המעבר 1,200 מטרים מעל פני הים.  המעבר מופה לראשונה על ידי הסקר הגאולוגי של ארצות הברית בהתבסס על סקרים, ועל תצלומי אוויר שבוצעו על ידי צי ארצות הברית בין השנים 1960–1962. שמו של מעבר ההרים ניתן לו על ידי הוועדה המייעצת לשמות אנטארקטיים והוא נקרא על שם הרי אנארי הסמוכים. מעבר אנארי באתר הסקר הגאולוגי של ארצות הברית מעבר אנארי באתר הגאזט האנטארקטי של ממשלת אוסטרליה תצלום לוויין של מעבר אנארי מזג אוויר עדכני, ותחזית מזג אוויר עבור מעבר אנארי מידע גאוגרפי והיסטורי
הליזאורוס

הליזאורוס (שם מדעי: Halisaurus; משמעות השם" לטאה של אוקיינוס") הוא זוחל ימי ממשפחת המוסזאוריים שחי בתקופת הקרטיקון שחי לפני 86.3-66 מיליון שנה. מאובני הזוחל נמצאו בארצות הברית ובמרוקו. בתחילה שרידיו נחשבו לשרידי דגים קדומים אך לאחר מחקרים הם התבררו כשרידי מוסזאור. יצור זה הגיע לאורך 3-4 מ' והיה קטן יחסית למוסזאורים של תקופתו כמו המוסזאורוס והטילוזאורוס, למרות שהיו מינים קטנים יותר כמו הדאלאסוזאורוס. כמותם הוא היה טורף בעל גוף נחשי ולסתות חזקות מלאות שיניים. יצור זה היה טורף שחי בימים רדודים וטרף מגוון יצורים לרבות דגים, כרישים קטנים, זוחלי ים אחרים ועופות ים. היצור לא יכל לעלות ליבשה וייתכן שהוא השריץ ולדות חיים בים. זוחל ימי זה תואר ב-1869 על ידי החוקר האמריקאי עותניאל צ'ארלס מארש. זוחל ימי זה הופיע בסדרה מפלצות ים. מדיה וקבצים בנושא הליזאורוס בוויקישיתוף הליזאורוס, באתר האנציקלופדיה של החיים (באנגלית) הליזאורוס, באתר GBIF (באנגלית)
מחפש שמיים

"מחפש שמיים" הוא האלבום השישי של המוזיקאי והזמר-יוצר הישראלי גבע אלון (והשני שהקליט בשפה העברית), שיצא במרץ 2018. על עיבודי השירים היו אחראים גבע עצמו וכן עמיר ג'נגו רוסיאנו, אסף רייז ואורי וינוקור. גבע אלון הלחין וכתב את כל שירי האלבום, כשבחלקם השתתף בכתיבה עמיר לב. אין פעם בא הביתה דניאל זה הזמן לילות קטנים אירופה את שם מחפש שמיים פורטוגל גבע אלון: שירה, גיטרות וקלידים, הפקה מוזיקלית עמיר ג'נגו רוסיאנו: בס ושירה אסף רייז: תופים ושירה ספי ציזלין: חצוצרה יאיר סלוצקי: טרומבון שלומי אלון: סקסופון אלעד בילו, האלבום החדש של גבע אלון: סוחף ברוגע, באתר כלכליסט, 25 במרץ 2018 יוסי חרסונסקי: מחפש שמיים - ביקורת, באתר "חרסונסקי מיוסיק", מרץ 2018
זורקה, נסיכת מונטנגרו

זורקה, נסיכת מונטנגרו (בסרבית: Љубица Петровић-Његош; ‏23 בדצמבר 1864 - 16 במרץ 1890), הייתה בתו של ניקולה הראשון, מלך מונטנגרו ואשתו של פטר הראשון, מלך סרביה. זורקה נולדה ב-23 בדצמבר 1864 בצטיניה, לניקולה הראשון, נסיך מונטנגרו ולמילנה ווקוטיץ', בתם של פטר ווקוטיץ' וילנה ווקוטיץ'. ב-1 באוגוסט 1883 התחתנה זורקה עם פטר קאראג'ורג'ביץ', נסיך סרביה, ממנו נולדו לה 5 ילדים. ב-16 במרץ 1890 מתה זורקה בבית הוריה בצטיניה, בעת שילדה את בנה אנדריו, שמת אף הוא זמן קצר לאחר הלידה. בשנת 1903 נרצחו אלכסנדר הראשון, מלך סרביה מבית אוברנוביץ' ואשתו דראגה מאסין במהלך הפיכה צבאית, ובעלה פטר הוכתר כפטר הראשון, מלך סרביה. בשנת 1910 הכתיר אביה את עצמו כניקולה הראשון, מלך מונטנגרו, אולם הוא איבד את כסאו לאחר מלחמת העולם הראשונה לבעלה של זורקה - פטר, שהקים את ממלכת הסרבים, הקרואטים והסלובנים. ב-1 באוגוסט 1883 התחתנה זורקה עם פטר הראשון, מלך סרביה, ממנו נולדו לה 5 ילדים: ילנה, נסיכת סרביה (1884–1962), התחתנה עם יואן קוסטנטינוביץ', נסיך רוסיה. מילנה, נסיכת סרביה (1886–1887). דורג'ה, נסיך הכתר של סרביה (1887–1972), התחתן עם ראדמילה ראדוניץ'. אלכסנדר הראשון, מלך יוגוסלביה (1888–1934), התחתן עם מריה מרומניה, מלכת יוגוסלביה. אנדריו, נסיך סרביה (1890). מדיה וקבצים בנושא זורקה, נסיכת מונטנגרו בוויקישיתוף זורקה, נסיכת מונטנגרו, באתר "Find a Grave" (באנגלית)
קונסרבטוריון קריית ים

קונסרבטוריון קריית ים הוקם בשנת 1991 ביוזמתו של מוטי איינס וראש העיר דאז שמואל סיסו, במטרה להקים תזמורת נוער. הקונסרבטוריון הוא בית ספר מקצועי לנגינה בקרית ים. בשנה הראשונה בקונסרבטוריון לימדו רק כלים השייכים לתזמורת כלי נשיפה: חצוצרה, טרומבון, קלרינט וסקסופון, וכלי הקשה. כעבור שנה נפתחה גם מחלקת כלי קשת: כינור, ויולה וצ'לו. יותר מאורח התווספו גם שיעורי פסנתר, גיטרה ופיתוח קול. כיום לומדים בקרית ים על כל כלי הנגינה, יש שיעורי העשרה בתורת המוזיקה, סולפג והרמוניה, ותולדות הספרות המוזיקלית. בנוסף גם ניתן ללמוד קומפוזיציה (הלחנה). בקונסרבטוריון פועלות שלוש תזמורות כלי נשיפה, שתי תזמורות כלי קשת, שתי מקהלות והרכב ביג בנד. מזה מספר שנים הרחיב הקונסרבטוריון את פעילותו החינוכית והקים פרויקטים ללימודי מוזיקה בתוך בתי ספר בעיר, ובכך קירב תלמידים רבים יותר לחוויית עשיית המוזיקה. ההרכבים הייצוגיים – תזמורת כלי נשיפה, כלי הקשת והמקהלה מרבים להופיע בכל חלקי הארץ, וגם מחוצה לה בקונצרטים, פסטיבלים ואירועי תרבות שונים. ישנם גם הרכבים קאמריים למיניהם המופיעים בטקסים עירוניים וקהילתיים. שיעורי נגינה בקונסרבטוריון מתבססים על סגנונות מוזיקליים שונים ומגוונים: מוזיקה קלאסית, ג'אז, מוזיקה קלה ופולקלור. את התלמידים המתקדמים מכין צוות מורים מקצועי ומנוסה בניהולו של רן נחום, שהחליף את מוטי איינס בשנים האחרונות, למבחני בגרות בנגינה, למבחנים למוזיקאי מצטיין, לימודים גבוהים וקרן התרבות אמריקה-ישראל. בין בוגרי קונסרבטוריון קריית ים נמנים נגנים בתזמורות מקצועיות, סולנים, תזמורת צה"ל ואנשי אקדמיה. לבוגרי הקונסרבטוריון יש אפשרות לחזור לנגינה בתזמורת הבוגרים. מדיה וקבצים בנושא קונסרבטוריון קריית ים בוויקישיתוף אתר האינטרנט הרשמי של קונסרבטוריון קריית ים קונסרבטוריון קריית ים, ברשת החברתית פייסבוק קרית ים - conservatory, באתר kyam.sisma.org.il קונסרבטוריון, באתר www.kiryat-yam.muni.il
הרי אנארי

הרי אַנָארִי או הרי אַנָארֶה (באנגלית: Anare Mountains) הם קבוצת הרים גדולה המכוסה שלג בחוף הצפוני של ארץ ויקטוריה באנטארקטיקה, באזור חוף פנל בין כף ויליאמס לכף אדייר. מצפון וממזרח הרים גובלים באוקיינוס השקט, ממערב ההרים גובלים בקרחון לילי, מדרום ההרים גובלים בקרחון רוברטסון, קרחון אבי, וקרחון דניסטון.   קרחון קריקבי, שאורכו 32 קילומטרים, מנכז את מרכז הרי אנייר, וזורם לכיוון צפון מערב, עד השפכו אל הים, 5 קילומטרים מכף נורת', צפונית למצוק ארתורסון בצפון ארץ ויקטוריה. הר דלמני הוא אחד הפסגות של קבוצת הרים זו. ההרים התגלו על ידי קפטן ג'יימס קלארק רוס בשנת 1841. הם צולמו בתצלומי אוויר על ידי צי ארצות הברית במהלך מבצע קפיצה גבוהה (בין השנים 1946–1947), ונסקרו על ידי הסקר הגאולוגי של ארצות הברית.  שמם של ההרים ניתן להם על ידי משלחת הסקר הגאולוגי האנטארקטי של ניו זילנד והם נקראים על שם משלחת החקר הלאומית האנטארקטית של אוסטרליה (Australian National Antarctic Research Expeditions) הנקראת בקיצור ANARE, אשר מיפתה את אזור החוף שסמוך להרים בשנת 1962. מעבר אנארי • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 123 הרי אנארי באתר הסקר הגאולוגי של ארצות הברית הרי אנארי באתר הגאזט האנטארקטי של ממשלת אוסטרליה תצלום לוויין של הרי אנארי הרי אנארי באתר peakbagger תחזית מזג אוויר עדכנית להרי אנארי מידע גאוגרפי והיסטורי
סקואליקורקס

סקואליקורקס (שם מדעי: Squalicorax; מילולית: "כריש עורב") הוא סוג של כריש נכחד שחי בים בקרטיקון העליון שבסוף עידן המזוזואיקון לפני 112-66 מיליון שנה. כריש זה היה קרוב משפחה של העמלץ הלבן והיה שייך לסדרתו - דמויי עמלץ. שיני כריש זה נמצאו בישראל כריש זה נמצא באורך 2-5 מטר והיה בעל שיניים גדולות, בעלות רכסים קטנים ומשוננות, שבצורתם הזכירו את שיני הכריש הטיגרי. שאר גופו דמה לגופם של דמויי העמלצים. שיניים אלה נמצאו באירופה, צפון אפריקה ואמריקה הצפונית. הוא היה טורף על בתקופתו סמוך למים הרדודים אך גם אכל נבלות פה ושם, כפי שנראה היה ממאובן של הדרוזאור שעל עצמותיו התגלו סימני נשיכה מכריש זה, כנראה לאחר שטבע במים. הוא ניזון גם מצבי ים, מוסזאוריים קטנים, איכתיוזאוריים, עופות ים ודגים שונים. כריש זה מופיע בסדרה מפלצות ים של נייג'ל מארוון שם הוא טורף הספראורניס. הוא מופיע בסרט מפלצות ים שם הוא נטרף על ידי טילוזאורוס. בנוסף הוא מופיע בסדרה מהפכת הדינוזאורים שם הוא טורף טילוזאורים צעירים אך נטרף על ידי נקבה בוגרת. מדיה וקבצים בנושא סקואליקורקס בוויקישיתוף סקואליקורקס, באתר האנציקלופדיה של החיים (באנגלית) סקואליקורקס, באתר GBIF (באנגלית)
דן מור

דן מור (נולד ב-5 בנובמבר 1974) הוא שחקן טלוויזיה וקולנוע, שחקן עבר בכדורמים ומאמן איגרוף ישראלי. נולד בתל אביב לעמי ולדוגמנית פינצ'י מור. שירת בצה"ל כספורטאי מצטיין וכמדריך ירי, והיה שחקן בנבחרת הכדור מים של ישראל. בעל תואר ראשון מאוניברסיטת תל אביב במדעי החיים-ביולוגיה. התגורר מספר שנים באוסטרליה שם היה בעל עסק ליהלומים וטבעות אירוסין ובמקביל התפרסם כשחקן טלוויזיה וקולנוע. כיום נשוי לרקדנית לאה ינאי ואב לשניים. מתגורר בתל אביב. הופעתו הראשונה בסדרת טלוויזיה בישראל הייתה בשנת 2011, בעונה הראשונה של הסדרה "אחת אפס אפס" ששודרה בערוץ 10, שם שיחק את אפי. בשנת 2013 יצר עם אחיו את הסרט RENDEZVOUS ("מפגש") בו כיכב בתפקיד ראשי. בשנת 2016 השתתף בסרט "אבינו" של מני יעיש שם שיחק את רוני היפה לצד מוריס כהן. בשנת 2017 השתתף בעונה השנייה של סדרת הטלוויזיה "להיות איתה" שיצר אסי עזר לקשת, שם גילם את קלייב. בשנת 2018 שיחק בתפקיד מרכזי בסדרה "בשבילה גיבורים עפים" של קשת, לצד נינט טייב ותומר קאפון. באותה השנה שיחק בסרט "קו 300 - הסיפור האמיתי" של יואב לימור. בסרט גילם את דמותו של עמר בר לב מפקד סיירת מטכ"ל. בהמשך אותה שנה השתתף בעונה הראשונה של נינג'ה ישראל VIP והגיע למקום השלישי. בשנת 2019 החל לגלם את דמותו של הקטור רמון בסדרה הנוער "פוראבר", ושיחק בסרט הקולנוע "15 שנה", סרט ביכוריו של הבמאי והתסריטאי יובל הדדי. בהמשך אותה שנה השתתף בעונה השנייה של נינג'ה ישראל והגיע עד חצי הגמר. בשנת 2021 גילם את יחיאל בסדרה "מלכת היופי של ירושלים" בYES, המבוססת על ספר בעל אותו שם של שרית ישי לוי. בשנת 2022, שיחק בתפקיד אורח בסדרה " צומת מילר", שיחק שם את ניסו הגנן. בשנת 2009 שיחק בסרט האוסטרלי "Cedar Boys" בתפקיד דני. בשנת 2010 הצטרף לעונה השלישית של הסדרה האוסטרלית עטורת הפרסים "Underbelly" בתפקיד דני כראם. בשנת 2014 שיחק בתפקיד חוזר בסדרת הפשע האוסטרלית "Fat Tony & Co". בשנת 2015 שיחק במיני-סדרה האוסטרלית "Airlock", ובמיני-סדרה האמריקאית "להרוג את ישו", של ערוץ נשיונל ג'יאוגרפיק ומשודרת במספר מדינות בשירות של נטפליקס. במיני-סדרה הוא שיחק לצד קלסי גראמר ורופוס סוול ועמנואל שריקי ולצד שחקנים ישראלים כמו יוסף סוויד וריימונד אמסלם. בשנת 2016 יצא באוסטרליה הסרט "Arrowhead" שם שיחק בתפקיד הראשי. הסרט גם שודר בנטפליקס האמריקאי תחת השם Alien Arrival וכן היה מועמד לפרס הסרט הטוב בפסטיבל הסרטים הבדיוניים של סידני. בשנת 2017 שיחק בתור סמל תאצ'ר בסדרה האמריקאית "אקדמיית החממה" של נטפליקס, המבוססת על הסדרה הישראלית המצליחה "החממה" שנוצרה ונכתבה על ידי גיורא חמיצר. בנוסף, שיחק בסרט האוסטרלי "Bad Day in Belgrade". בשנת 2023 שיחק בסרט הפעולה האמריקאי "המהנדס" של הבמאי הישראלי דני א. אביכזר. דן מור, במסד הנתונים הקולנועיים IMDb (באנגלית) אלון הדר, נגד כיוון הזיפים, באתר "ידיעות אחרונות", 1 במאי 2018 מערכת תכניות קשת, ‏דן מור: "התפקיד החזיר אותי אל יפי הבלורית והתואר", באתר ‏מאקו‏, 18 במאי 2018
אפלצ'יוזאורוס

אפלצ'יוזאורוס (שם מדעי: Appalachiosaurus; "לטאת האפלצ'ים") הוא סוג של דינוזאור מקבוצת התרופודה שחי בקרטיקון העליון לפני 77 מיליון שנה. הוא חי באמריקה הצפונית וקיבל את שמו מהאזור בו נמצאו מאובניו. זהו התרופוד הידוע ביותר בחלק המזרחי של צפון אמריקה. דינוזאור זה היה קרוב משפחה רחוק של הטירנוזאורוס, כשמשייכים אותו לקבוצת האאוטירנוזאורים הקרובה ביותר לטירנוזאוריים האמיתיים. אורכו הגיע ל-7 מטרים (23 רגל) ומשקלו ל-600 ק"ג. היו לו לסתות גדולות מלאות שיניים חדות ועיניים קטנות שסביבם היו טבעות. הרגליים היו ארוכות וחזקות והותאמו לריצה והטפרים הקדמיים היו קטנים בדומה לטירנוזאורוס, אך כללו שלוש אצבעות ולא שתיים. האפלצ'יוזאורוס חי ביערות ובערבות של צפון אמריקה וטרף דינוזאורים גדולים למאכל. האיום העיקרי עליו היה התנינאי הענק דיינוסוכוס שארב לו בנהרות, ביצות ומקווי מים. אאוטירנוס מדיה וקבצים בנושא אפלצ'יוזאורוס בוויקישיתוף אפלצ'יוזאורוס, באתר האנציקלופדיה של החיים (באנגלית) אפלצ'יוזאורוס, באתר GBIF (באנגלית)
פטריארך מוסקבה ורוס כולה

פטריארך מוסקבה ורוס כולה (רשמית: "הפטריארך הקדוש של מוסקבה ורוס כולה"; בסלבית כנסייתית עתיקה: Свѧтѣ́йшїй патрїа́рхъ моско́вскїй и҆ всеѧ̀ рꙋсѝ) היא תוארו של הפרימוס של הכנסייה הרוסית האורתודוקסית. בשנים שונות נעשה שימוש בווריאציות שונות של תואר התפקיד כמו: "הפטריארך של מוסקבה ורוס כולה", "הפטריארך של מוסקבה ורוסיה כולה", "הפטריארך של מוסקבה וכל רוסיה הגדולה, הקטנה והלבנה", ועוד הצורה המודרנית, "הפטריארך של מוסקבה ורוס כולה", שימשה היסטוריונים עתיקים ומודרניים על מנת לתאר את כלל נושאי התואר אך התואר הפך לרשמי רק מאז המטרופוליטן סרגיוס (סטארוגורודסקי) בשנת 1943. הפטריארך הוא הבישוף השליט של כנסיית מוסקבה, החולשת על העיר מוסקבה. הפטריארך של מוסקבה ורוס כולה, פועל בהתאם לחוקי הכנסייה הרוסית האורתודוקסית ואחראי לניהול ענייני הכנסייה האורתודוקסית ברוסיה. הפטריארכיה הוקמה במוסקבה בשנת 1589 כשאיוב הפך לפטריארך הראשון. היא בוטלה בשנת 1721 על ידי פיוטר הגדול (שייסד במקומה את הסינוד הקדוש) ושוחזרה ב-1917. איוב (יוהאן) (23 בינואר 1589 - יוני 1605) איגנטיוס (24 ביוני 1605 - 18 במאי 1606) הפטריארך הרמוגן (3 ביוני 1606 - 17 בפברואר 1612) פילארט (פיודור ניקיטיץ' רומנוב) - (24 ביוני 1619 - 1 באוקטובר 1633) יוהאסף הראשון (6 בפברואר 1634 - 28 בנובמבר 1640) יוסף (27 במאי 1642 - 15 באפריל 1652) ניקון (25 ביולי 1652 - 12 בדצמבר 1666) יוהאסף השני (10 בפברואר 1667 - 17 בפברואר 1672) פיטירים (7 ביולי 1672 - 13 באפריל 1673) יואכים (26 ביולי 1674 - 17 במרץ 1690) אדריאן (24 באוגוסט 1690 - 16 באוקטובר 1700) עם עליית פיוטר הגדול לשלטון הוא ביטל את הכנסייה האורתודוקסית הראשונה ובמקומה הקים את הסינוד הקדוש כגוף ממלכתי האחראי על שירותי הכנסייה. הכנסייה האורתודוקסית חודשה באוגוסט 1917, על ידי המועצה המקומית של הכנסייה. טיכון (1917 - 7 באפריל 1925) סרגיי הראשון (8 בספטמבר 1943 - 15 במאי 1944) אלכסיי הראשון (4 בפברואר 1945 - 17 באפריל 1970) פימן הראשון (2 ביוני 1971 - 3 במאי 1990) אלכסיי השני (10 ביוני 1990 - 5 בדצמבר 2008) קיריל הראשון (מ-1 בפברואר 2009) מדיה וקבצים בנושא פטריארך מוסקבה ורוס כולה בוויקישיתוף אתר האינטרנט הרשמי של פטריארך מוסקבה ורוס כולה (ברוסית) Страхова О.Б. Официальная титулатура русских патриархов в изданиях Московского Печатного двора (1589–1700 гг.) // Palaeoslavica. (Cambridge), 2007. [Vol.] XV/2. С. 117–206 Владислав Цыпин (רו'). История Русской Церкви 1917—1997. Гл. VII. Устав Русской Православной Церкви // IV. Патриарх Московский и всея Руси.
רכס הנדלר

רכס הנדלר או מתלול הנדלר (באנגלית: Handler Ridge) הוא רכס הרים נישא מעל סביבתו, שאורכו 10 קילומטרים, והוא מפריד בין קרחון קרול לבין קרחון טרפלגר בהרי ויקטורי, בארץ ויקטוריה שבאנטארקטיקה. גובהו של הרכס 1,699 מטרים מעל פני הים. הרכס מופה על ידי הסקר הגאולוגי של ארצות הברית בהתבסס על סקרים ועל תצלומי אוויר שבוצעו על ידי צי ארצות הברית בין השנים 1960–1964. שמו של הרכס ניתן לו על ידי הוועדה המייעצת לשמות אנטארקטיים בשנת 1969. הרכס נקרא על שם דוקטור פיליפ הנדלר, באותה עת יו"ר מועצת המדע הלאומית של ארצות הברית ונשיא האקדמיה הלאומית למדעים של ארצות הברית. • Edmund Stump, The Ross Orogen of the Transantarctic Mountains, P 66 רכס הנדלר באתר הסקר הגאולוגי של ארצות הברית רכס הנדלר באתר הגאזט האנטארקטי של ממשלת אוסטרליה רכס הנדלר באתר המידע האנטארקטי של ממשלת ניו זילנד תצלום מאובן שהתגלה ברכס הנדלר באתר המידע האנטארקטי של ממשלת ניו זילנד מידע גאוגרפי והיסטורי מידע גאוגרפי
ברנרדו אספינוסה

ברנרדו חוסה אספינוסה סוניגה (בספרדית: Bernardo José Espinosa Zúñiga) הוא כדורגלן קולומביאני-ספרדי המשחק בעמדת הבלם בקבוצת ז'ירונה. אספינוסה נולד בעיר קאלי לאמא ספרדייה ואבא קולומביאני ועבר בגיל עשר לעיירה הספרדית מרבייה. שיחק בצעירותו במועדון המלאגי "דוס הרמנאס סן אנדרס" ובגיל נוער עבר למועדון הבת של סביליה, סביליה אתלטיקו, תמורת 1,800 אירו. ערך את הופעת הבכורה שלו כמקצוען בעונת 2007/08 כששיחק מול מאלגה. עונה אחר כך, כבר נרשם בסגל של סביליה אתלטיקו, אולם הספיק לרשום אך ורק 15 משחקים לפני שנפצע וסיים את העונה שבסופה גם נשרה הקבוצה לליגה השלישית. בעונת 2010/11 כבר רשם 35 משחקים, הבקיע שער אחד ועזר לקבוצתו להתברג למשחקי הפלייאוף על העלייה לליגה השנייה, אך סביליה אתלטיקו הפסידה לדפורטיבו גוודלחרה ונשארה בליגה השלישית. את הבכורה בקבוצה הבכירה עשה ב-2011 במשחק הגביע מול ריאל אוניון קלוב. סביליה ניצחה 1–6 ואספינוסה הבקיע את אחד השערים. באותה עונה אף ערך את הבכורה שלו בליגה הבכירה כאשר ב-11 במאי 2011 שיחק מול אוססונה. בעונת 2011/2012 הושאל לראסינג סנטנדר, בה שיחק 25 משחקים וכבש שני שערים. הראשון מול ריאל סרגוסה שנתן לקבוצתו ניצחון של 0–1 והשני הגיע במשחק מול ולנסיה, גול שהישווה את תוצאת המשחק ל-2-2. בסיום העונה חזר לסביליה אבל לא שיחק בחצי הראשון של העונה וב-26 בדצמבר הושאל בשנית, הפעם לספורטינג חיחון, עד לסיום אותה עונה. ב-26 ביוני 2013 נרכש סופית על ידי חיחון תמורת 6 מיליון אירו. עזר לקבוצה להעפיל לליגה הבכירה בעונת 2014/15 כשהיא מנצחת את ריאל בטיס. את הגול הראשון שלו בליגה הבכירה בעונת 2015/16 כבש מול גרנדה במשחק שהסתיים בתיקו 3-3. בינואר 2016 ספג פציעה קשה במשחק מול ויאריאל שבגינה נאלץ להיעדר מהמגרשים כשבעה חודשים. בעונת 2016/17 עבר לשחק בפרמייר ליג במדי קבוצת מידלסברו ואת הבכורה ערך ב-31 בדצמבר מול מנצ'סטר יונייטד. בתחילת עונת 2017/18 חזר לספרד כדי לשחק בז'ירונה. ב-6 ביולי 2019 הושאל לאספניול לעונה אחת. זומן לראשונה לנבחרת קולומביה לקראת משחק הידידות מול מקסיקו ב-22 בפברואר 2012 במה שהיה משחקו הראשון של חוסה נסטור פקרמן כמאמן הנבחרת, אך לא השתתף במשחק. זומן גם לסגל לקראת המשחקים מול פרו ואקוודור במוקדמות מונדיאל 2014, אך טרם ערך את הבכורה במדים הלאומיים. זומן גם למשחקים מול צ'ילה וארגנטינה במוקדמות מונדיאל 2018 וכן למשחקי הידידות מול צרפת ואוסטרליה אך עדיין לא רשם הופעה כשחקן הנבחרת. נבחרת לשחקן ההגנה הטוב ביותר בליגה הספרדית השנייה ב-2015. נבחרת לנבחרת העונה בליגה הספרדית השנייה ב-2015. ברנרדו אספינוסה, ברשת החברתית אקס (טוויטר) ברנרדו אספינוסה, באתר Transfermarkt ברנרדו אספינוסה, באתר Soccerway ברנרדו אספינוסה, באתר BDFutbol ברנרדו אספינוסה, באתר WorldFootball.net ברנרדו אספינוסה, באתר FootballDatabase.eu Bernardo costo 1800 euros, Diario de Sevilla, 12.11.10 El Sevilla cede a Bernardo al Racing de Santander, Marca, 31.8.11 Bernardo, 'Mejor Defensa de la Liga Adelante 2014/15, LaLiga.es, 30.11.15 El once ideal de la Liga Adelante, Sport.es, 23.6.15 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברנרדו אספינוסה".
שוש פוליאקוב

שושנה (שוש) מישאל פוליאקוב (נולדה ב-5 במאי 1945, כ"ג בניסן ה'תש"ה) היא שחקנית ישראלית. שוש פוליאקוב נולדה לרבקה וישראל מישאל, שעלו מאפגניסטן. הייתה נשואה לישראל (פולי) פוליאקוב, חבר שלישיית הגשש החיוור. לשניים נולדו שני בנים: איתמר, מהנדס בניין ואריאל, זמר וחבר בלהקת הקספרים, ובת יעל פוליאקוב, שחקנית וקומיקאית. ב-2010 השתתפה פוליאקוב, בתפקיד עצמה, בעונה השנייה של סדרת הטלוויזיה "הכל דבש", שנכתבה על ידי בתה יעל פוליאקוב. היא החליפה את השחקנית שוש עטרי אשר גילמה את נילי בעונה הראשונה, ונפטרה לאחר תום העונה הראשונה. גם בעונה השנייה זכתה הסדרה בפרס האקדמיה הישראלית לטלוויזיה (לשנת 2010) בכמה קטגוריות. בשנת 2016 הופיעה בתפקיד מרכזי בסדרה "פוליאקובים" לצד משפחתה. בשנת 2017 עלתה העונה השנייה לסדרה ״פוליאקובים״. הסדרה זכתה בפרס האקדמיה לטלוויזיה לשנת 2016 בקטגוריית דוקו-ריאליטי, והייתה מועמדת לזכייה בפרס האקדמיה לטלוויזיה לשנת 2017. בדצמבר 2022 החלה להשתתף באופן קבוע בתוכנית האירוח הסאטירית "מה שתגידו" לצד בתה יעל, בערוץ כאן 11. שוש פוליאקוב, במיזם "אישים" לתיעוד היצירה הישראלית שוש פוליאקוב, באתר MusicBrainz (באנגלית) אבנר ברנהיימר, אמא'לה, באתר ynet, 9 במאי 2017 אבנר ברנהיימר, בעלת הבית, באתר ynet, 10 במאי 2017 אבנר ברנהיימר, שוש פוליאקוב: "יעל ימנית. מטומטמת. אנאלפבתית", באתר ynet, 11 במאי 2017 את מי שוש פוליאקוב מקללת?, באתר ‏מאקו‏, 22 במאי 2017 ליאורה גולדנברג-שטרן, ‏מופע שנת ה־70: שוש פוליאקוב חגגה יום הולדת במסיבה נוצצת, באתר מעריב אונליין, 17 במאי 2015 דנה שמש, עכבר העיר, "הפוליאקובים": המופע של שוש, באתר הארץ, 27 במאי 2016 מה שתגידו, באתר כאן – תאגיד השידור הישראלי
לורה דונלי

לורה דונלי (באנגלית: Laura Donnelly; נולדה ב-20 באוגוסט 1982) היא שחקנית צפון אירית. דונלי נולדה וגדלה בבלפסט, שם למדה בבית הספר היסודי רת'מור. אחר כך עברה לגלאזגו ללמוד משחק באקדמיה הסקוטית המלכותית למוזיקה ודרמה. ב-2004 סיימה את הלימודים והופיעה בשורה של תפקידים בתיאטראות באירלנד ובסקוטלנד, לפני שעברה ללונדון שם החלה הקריירה הטלוויזיונית שלה. הופעת הבכורה שלה על מסך הטלוויזיה הייתה ב-2005 בסדרת הדרמה "שוגר אהובתי" של ערוץ 4, בה שיחקה בשני פרקים בתפקיד מושא אהבתה של הדמות הראשית בסדרה. עוד הופיעה דונלי בסדרה הרפואית "חדר מיון", בסדרה "הקס" ובתפקיד ראשי בסרט האירי "Insatiable" מ-2008. דונלי כיכבה בדרמה "Best: His Mother's Son" של ה-BBC על חייו של הכדורגלן ג'ורג' בסט, בה גילמה את דמותה של ברברה, אחותו של בסט. בתיאטרון כיכבה במחזה "The River" מאת גֵ'ז באטרוורת' בתיאטרון רויאל קורט לצדם של דומיניק וסט ומירנדה רייסון. היא שיחקה באותו תפקיד בהפקה שהועלתה בברודוויי לצדו של יו ג'קמן. באפריל 2018 זכתה דונלי בפרס לורנס אוליבייה לשחקנית הטובה ביותר על הופעתה במחזה "The Ferryman" מאת באטרוורת'. בשנת 2019 שיחקה בדרמה הביוגרפית "טולקין", אשר מבוסס על חייו של הסופר ג'ון רונלד רעואל טולקין. "רומיאו ויוליה", התיאטרון הפתוח בריג'נטס פארק, יוני 2008 עד אוגוסט 2008 (בתפקיד יוליה) "The River", תיאטרון רויאל קורט, אוקטובר - נובמבר 2012 "The River", תיאטרון Circle in the Square, אוקטובר 2014 - פברואר 2015 "The Ferryman", תיאטרון רויאל קורט, אפריל - מאי 2017 "The Ferryman", תיאטרון גילגוד, יוני 2017 - אוקטובר 2017 The Hills of California, ווסט אנד וברודווי, 2024 אתר האינטרנט הרשמי של לורה דונלי מדיה וקבצים בנושא לורה דונלי בוויקישיתוף לורה דונלי, ברשת החברתית אקס (טוויטר) לורה דונלי, במסד הנתונים הקולנועיים IMDb (באנגלית) לורה דונלי, באתר AllMovie (באנגלית) לורה דונלי, במסד הנתונים הקולנועיים KinoPoisk (ברוסית) "Laura Donnelly Twitter". Maureen Coleman (29 ביוני 2005). "Laura couldn't be without her No 1 fan". Belfast Telegraph. נבדק ב-28 באפריל 2008. {{cite web}}: (עזרה) "ProfileLaura". righthanddrivemovie.com. נבדק ב-25 במרץ 2015. {{cite web}}: (עזרה) Olivier Awards 2018: Hip hop musical Hamilton dominates Elkin, Susan (10 ביוני 2008). "Romeo and Juliet review". The Stage. נבדק ב-17 ביולי 2017. {{cite news}}: (עזרה) "Cast and West End transfer confirmed for Sam Mendes' The Ferryman". WhatsOnStage.com. 8 בפברואר 2017. נבדק ב-5 באפריל 2017. {{cite web}}: (עזרה) Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)